HMS Snapper (39S)

Το **HMS ''Snapper*** ήταν [[υποβρύχιο]] [[κλάση πλοίου|κλάσης]] *S*, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το [[Βασιλικό Ναυτικό]]. Ολοκληρώθηκε το 1935 και έλαβε μέρος σε επιχειρήσεις στον [[ΒΠΠ|Β΄ Παγκόσμιο Πόλεμο]].

== Περιγραφή ==

Τα σκάφη της δεύτερης ομάδας υποβρυχίων κλάσης *S* ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη [[Βόρεια Θάλασσα]] και τη [[Βαλτική Θάλασσα|Βαλτική]]. Είχαν ολικό μήκος 63,6&nbsp;m, [[πλάτος πλοίου|πλάτος]] 7,3&nbsp;m και μέσο [[βύθισμα]] 3,6&nbsp;m. Το [[εκτόπισμα|εκτόπισμά]] τους ήταν 780&nbsp;t (768&nbsp;LT) στην επιφάνεια και 980&nbsp;t (960&nbsp;LT) σε κατάδυση. Μπορούσαν δε να επιχειρούν σε βάθος έως και 91&nbsp;m. Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο [[ντιζελοκινητήρας|κινητήρες ντίζελ]] που μπορούσαν να αποδώσουν έως και 775&nbsp;bhp έκαστος ενώ σε κατάδυση αναλάμβαναν δύο [[ηλεκτροκινητήρας|ηλεκτροκινητήρες]] των 650&nbsp;hp. Μπορούσαν να φτάσουν τους 13,75&nbsp;[[Κόμβος|kn]] στην επιφάνεια και τους 10&nbsp;kn σε κατάδυση. Η εμβέλειά τους πλέοντας στην επιφάνεια έφθανε τα  με ταχύτητα 10&nbsp;kn και τα  με ταχύτητα 2&nbsp;kn εν καταδύσει.

Διέθεταν έξι&nbsp;[[τορπιλοσωλήνας|τορπιλοσωλήνες]] των 533&nbsp;mm στην [[πλώρη]] και μπορούσαν να μεταφέρουν έως και δώδεκα [[τορπίλη|τορπίλες]]. Διέθεταν επίσης ένα πυροβόλο των 76&nbsp;mm.

== Επιχειρησιακή ιστορία ==
Το *Snapper* παραγγέλθηκε στις 16&nbsp;Ιουνίου 1933, η ναυπήγησή του άρχισε στις 18&nbsp;Σεπτεμβρίου 1933 στο [[Βασιλικό Ναυπηγείο στο Τσάταμ]] () και [[καθέλκυση|καθελκύστηκε]] στις 25&nbsp;Οκτωβρίου 1934. Ολοκληρώθηκε στις 14&nbsp;Ιουνίου του επόμενου έτους.

Στο μεγαλύτερο μέρος του πολέμου παρέμεινε στις [[Βρετανικά Νησιά|Βρετανικές Νήσους]]. Από λάθος δέχτηκε επίθεση βρετανικού αεροσκάφους καθώς έπλεε προς το [[Χάργουιτς]] (Harwich) έπειτα από περιπολία στη [[Βόρεια Θάλασσα]]. Παρόλο που υπέστη άμεσο πλήγμα κατάφερε να επιστρέψει στη βάση του. Το επόμενο διάστημα βύθισε το μικρό γερμανικό [[πετρελαιοφόρο]] *Moonsund*, το γερμανικό εμπορικό *Florida*, τα γερμανικά βοηθητικά [[ναρκαλιευτικό|ναρκαλιευτικά]] M&nbsp;1701 / *H. M. Behrens* και M&nbsp;1702 / *Carsten Janssen*, το γερμανικό οπλισμένο [[αλιευτικό]] V&nbsp;1107 / *Portland* και το νορβηγικό εμπορικό *Cygnus*. Επίσης επιχείρησε ανεπιτυχώς να τορπιλίσει το επιδρομικό *Widder*.

=== Το τέλος του *Snapper* ===
Στις 29&nbsp;Ιανουαρίου 1941 απέπλευσε από τον [[Ποταμός Κλάιντ|ποταμό Κλάιντ]] (Clyde) για περιπολία στον [[Βισκαϊκός κόλπος|Βισκαϊκό κόλπο]]. Θα έπρεπε να φθάσει στην περιοχή περιπολίας του την 1η&nbsp;Φεβρουαρίου, θα παρέμενε εκεί έως τις 10&nbsp;Φεβρουαρίου και στη συνέχεια Θα επέστρεφε με τη συνοδεία του. Εν τέλει δεν εμφανίστηκε ποτέ στο προκαθορισμένο σημείο και δεν υπήρξε κάποιο σήμα ή άλλο στοιχείο για τη θέση του. Πιστεύεται ότι προσέκρουσε σε [[νάρκη θαλάσσης|νάρκη]] ή ότι του επιτέθηκε [[ναρκαλιευτικό]] στις 11&nbsp;Φεβρουαρίου, αν και κανονικά θα έπρεπε να είχε εγκαταλείψει την περιοχή έως τότε.

Άλλες πηγές αναφέρουν ότι το *Snapper* το βύθισαν με [[βόμβα βυθού|βόμβες βυθού]] τα γερμανικά ναρκαλιευτικά *M-2*, *M-13* και *M-25''  νοτιοδυτικά της γαλλικής νήσου Ουεσάν (Ouessant‎‎).

## Παραπομπές


## Βιβλιογραφία
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου